Bilprodusenten Nissan og dagligvarekjeden Kiwi går sammen om landets hittil største utbygging av hurtigladere for elbiler, ifølge en pressemelding tirsdag.

"Laderne vil være universelle, noe som knapt finnes i Norge i dag", heter det.

Prosjektet «Grønn parkering» innebærer installering av 50-75 ladere ved utvalgte butikker landet rundt i løpet av året.



Hurtigladerne, som leveres av Nissan, kan lade opp et normalt batteri inntil 80 prosent på kun 20 minutter og vil i første omgang være gratis for Kiwi-kunder, fremgår det.

Snorre Sletvold, generalsekretær i Norsk Elbilforening, ønsker initiativet velkommen.

- Dette er en festdag for norske elbilister. Prosjekt «Grønn parkering» er unikt fordi vi vil kunne lade bilen svært raskt, mens vi gjør dagligdagse gjøremål. Det vil definitivt gjøre det enklere å velge elbil som bil nummer 1, sier han i meldingen.

Artikkelen fortsetter under annonsen

Nissan, som blant annet står bak elbilen Leaf, har utviklet en hurtiglader som både ivaretar såkalt CHAdeMO-standard (som Nissan LEAF, Citroen C-Zero, Mitsubishi i-Miev og Peugeot Ion benytter), AC-standarden som brukes av Renault og CCS-standarden til Volkswagen og BMW.

"Etterhvert vil også Tesla ha mulighet for å lade på CHAdeMO-standard ved bruk av adapter", heter det.

Byggingen av hurtigladestasjonene starter denne våren og den geografiske spredningen vil gå så langt nord som til Tromsø.

Tilbudet blir i første omgang gratis ut året, ifølge meldingen.

I dag er det totalt 1353 ladestasjoner i Norge, men bare 78 av disse er hurtigladere.

Det ruller 25000 elbiler rundt på norske veier i dag.

Les også:

- Å spare skatt er noe folk elsker

Tesla-boom kan bli kostbar (Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.